Peter Hognestad

Peter Hansson Hognestad (født 12. november 1866 i Time, død 1. september 1931 i Bergen) var en norsk prest, biskop, forfatter og salmedikter. Hognestad ble født i Time kommune på Jæren, og vokste opp i bygda Hognestad. 

Han tok artium i 1886 ved Stavanger katedralskole.Stavanger Aftenblad: "Biskop Hognestad døydde i går.", 2. september 1931 s.1. På Lars Oftedals guttehjem i Stavanger ble han kjent med Nikolaus Gjelsvik. Den foreldreløse Gjelsvik ble ofte med Hognestad hjem til Time i feriene. Vennskapet mellom de to fikk betydning for utvikling og utbredelse av nynorsk, blant annet bruk av nynorsk på Jæren. Hognestad holdt den første gudstjenesten på nynorsk i Kristiania

Han ble cand.theol. i 1891 (Universitetet i Oslo). Senere arbeidet som notarius (hjelpelærer) ved Det teologiske fakultet (UiO) (1892–95),  sekretær i Stavanger Ynglingeforening (1895), lærer ved Notodden private lærerhøgskole (1896–1903), stiftskapellan i Oslo bispedømme (1903–08) og som lærer i Det gamle testamente ved Det teologiske menighetsfakultet (1908–16). Han var fakultets første lærer i GT. 

Fra 1916 var han biskop i Bjørgvin bispedømme. 
Hognestad er blant annet kjent for å ha oversatt julesalmen Det hev ei rosa sprunge og salmene Leid milde ljos og Fager kveldssol smiler.

 Utgivelser 
 En fremstilling af de nyere undersøgelser angaande Mosebøgernes og Josvas bogs kilder, som han mottok kronprinsen gullmedalje for i 1895.
 Meiningar um Jesus (1907), en kritikk av Arne Garborgs Jesus Messias
 Tekstbok og alterbok for Den norske kirke (1918/1920) 
 Det gamle testamentet og bibelsoga (1912)
 Preikaren (1915)
 Daapskristendom og vekkjingskristendom (1918)
 Hovedredaktør for den nynorske bibeloversettelsen i 1921. 
 Samman med Anders Hovden og Bernt Støylen: Nynorsk salmebok (1925). 
 Kyrkja er mor (1925)
 Olsok; med minne og maning (1930)
 Gud styrer (1931)
 Kvila i Gud (1933)

 Litteratur 



 Referanser 

Kategori:Norske lutherske biskoper
Kategori:Norske sakprosaforfattere
Kategori:Norske salmediktere
Kategori:Nynorskforkjempere
Kategori:Biskoper i Bjørgvin bispedømme
Kategori:Det teologiske menighetsfakultet
Kategori:Norske bibeloversettere
Kategori:Personer fra Time kommune
Kategori:Fødsler i 1866
Kategori:Dødsfall i 1931
Kategori:Alumni fra Stavanger katedralskole